**Ձմեռումը սառույցներում** (ֆր.՝ Un hivernage dans les glaces), ֆրանսիացի գրող Ժյուլ Վեռնի արկածային պատմվածքը, որը մտնում է «Անսովոր ճանապարհորդություններ» շարքի մեջ։ Պատմվածքը գրվել է 1855 թվականին։ Առաջին անգամ հրատարակվել է Պիեռ Ժյուլ Էտցելի « Musée des familles» ամսագրում՝ 1855 թվականի ապրիլ-մայիս ամիսներին։ 1874 թվականին այն նորից հրատարակվում է որպես «Դոկտոր Օքսի փորձը» պատմվածքների հավաքածուի մաս։

Սյուժե
------

18.. թվականի մայիսի 12-ին Լուի Կորնբուտի նավը նավարկությունից վերադառնում է հայրենի Դյունկերկ քաղաք։ Ըստ նախապես որոշված ծրագրի, նույն օրը պետք է կայանա նրա և Մարիի ամուսնությունը։ Սակայն, նավի նավահանգիստ ժամանելուն պես, պարզվում է, որ Լուին նավի վրա չէ։

Նավի մատյանում արված գրանցումից պարզվում է, որ ապրիլի 26-ին, Լուին նկատելով նավաբեկության ենթարկվող նավ, որոշում է օգնության հասնել նրանց։ Սակայն նա նավակով անհետանում է անծայրածիր խավարում։

Նավի ժամանելուց մեկ շաբաթ անց Ժան Կորնբուտը նավը նորից նավարկության է նախապատրաստում։ Նա որոշում է ուղևորվել որդուն փնտրելու։ Նրա հետ համաձայնվում են լողալ նավի մյուս բոլոր անդամները։ Որոշակի երկմտանքից հետո նրանց է միանում նաև նավապետի օգնական Անդրե Վասլինգը։ Նավարկութան հաջորդ օրը Ժանը նավի վրա հայտնաբերում է Մարիին։ Բոդոեում նրան են հանձնում ջրից գտած գրություն, որում հայտնվում է, որ նավաբեկյալներին քամին քշել է դեպի հյուսիս՝ սառույցների ուղղությամբ։ Նավը ուղղություն է վերցնում դեպի Գրենլանդիա։

Հուլիսի 23-ին նրանք նկատում են սառույցի առաջին սառցաբեկորները։ Նրանք հրաշքով փրկվում են մեծ սառցաբեկորի հետ ընդհարվելուց։ Նավարկության ընթացքում նավապետի օգնական Անդրե Վասլինգը ցանկանում է զրուցել Մարիի հետ և գրավել նրա սիրտը, սակայն Պենելան, որը խնամակալում է Մարիին, խանգարում է։ Լիվերպուլ կղզում նրանք տեղեկություն են իմանում, որ կղզիաբնակները երեք ամիս առաջ տեսել են ծովում լողացող նավ և այն նավարկել է դեպի հյուսիս։ Սառցաբեկորների հետ պայքարելով նրանք շարունակում են իրենց նավարկությունը։

Սեպտեմբերի 19-ին նրանք նախապատրաստվում են ձմեռման՝ սառցե կղզիներից մեկում։ Նախապատրաստությունները ավարտելուց հետո Ժանը որոշում է ուղևորվել նավաբեկյալներին փնտրելու։ Դրա համար նրանք օգտագործում են նորվեգական ափին ձեռք բերած շնասահնակները։ Հոկտեմբերի 23-ին արշավախումբը ճանապարհ է ընկնում։ Երկարատև փնտրտուքից հետո արշավախումբը ուժասպառ է լինում և նոյեմբերի 4-ին որոշում է ընդունում ետ վերադառնալ։ Սակայն, պարզվում է, որ սարսափելի փոթորիկ է բարձրացել և նրանց հյուղակը ամբողջովին ծածկվել է ձյունով։ Նրանք բանտարկված են ձյան տակ։ Նրանք սառույցի մեջ թունել են բացում և ազատվում ձյան բանտարկությունից, սակայն հայտնաբերում են, որ շնասահնակները անհետացել են։

Շուտով նրանք հորիզոնում ծուխ են նկատում և ուղղություն են վերցնում դեպի ծուխը։ Ճանապարհին հայտնաբերում են նավի նախկին նավաստի Կորտրուայի դին։ Որոշ ժամանակ առաջ շարժվելուց հետո ճանապարհորդները նկատում են փայտե հյուղակ, որի մեջ էլ գտնում են Լուիին և ևս չորս նավաբեկյալների։ Բախտի բերումով նրանք գտնում են նաև շնասահնակները։ Արշավախումբը ճանապարհ է ընկնում և դեկտեմբերի 7-ին հասնում են նավին։

Դժբախտաբար ճամբարում երկպառակություն է սկսվում։ Նորվեգացիները և նրանց միացած Վասլինգը և Օպիկը հրաժարվում են ենթակվել Լուիին։ Լուին, Ժանը, Մարին և նրանց ընկերները հիվանդանում են և ուժասպառ են լինում։ Իսկ Վասլինգը և նրա ընկերները՝ գողացված լիմոնների հաշվին, կարողանում են պահպանել իրենց տոկունությունը։

Եղանակի տաքանալուն պես, Լուին որոշում է դուրս գալ որսորդության և նավից բավականին հեռանում է։ Ետ վերադառնալով նա նկատում է, որ Սպիտակ արջերը հարձակվել են նավի վրա և ջարդում են այն։

Միևնույն ժամանակ նավում պայքար էր գնում երկու «բանակների» միջև։ Բայց պայքարի թեժ պահին նրանց վրա են հարձակվում արջերը։ Արջերը սպանում են նորվեգացիներին և Օպիկին։ Սակայն Լուիին հաջողվում է սպանել արջերից մեկին, իսկ մյուսին սպանում են Վասլինգը և Հերմինգը։ Երրորդ արջը հարձակվում է Լուիի վրա, բայց սայթաքում է և վայր ընկնում։ Լուին և Վասլինգը հայտնվում են միմյանց դեմ։ Նրանց վրա է հարձակվում արջը և սեղմում իր գրկում։ Պենելոնը հասցնում է կրակել և ազատել վիրավոր Լուիին, իսկ Վասլինգը մնում է արջի դիակի տակ։ Ճանապարհորդները փրկված են։ Սակայն Ժան Կորնբուտին նրանք գտնում են մահացած։

Մարտին սառույցը սկսվում է հալվել, իսկ ապրիլին ջերմաստիճանը բարձրանում է մինչև տասը աստիճանի։ Մայիսի 21-ին նավը ճանապարհ է ընկնում և օգոստոսի 16-ին հասնում է Դյունկերկ, որտեղ էլ, երկու օր անց, տեղի է ունենում նրանց ամուսնության արարողությունը։

Բովանդակություն
---------------

Պատմվածքը բաժանված է տասնվեց գլուխների։

* *Գլուխ առաջին.* Սև դրոշ
* *Գլուխ երկրորդ.* Ժան Կորնբուտի նախագիծը
* *Գլուխ երրորդ.* Հույսի շող
* *Գլուխ չորրորդ.* Սառույցների մեջ
* *Գլուխ հինգերորդ.* Լիվերպուլ կղզին
* *Գլուխ վեցերորդ.* Սառույցների տատանում
* *Գլուխ յոթերորդ.* Նախապատրաստություն ձմեռման
* *Գլուխ ութերորդ.* Որոնողական նախագիծ
* *Գլուխ իններորդ.* Ձնե հյուղակ
* *Գլուխ տասներորդ.* Կենդանի թաղվածները
* *Գլուխ տասնմեկերորդ.* Ծուխ
* *Գլուխ տասներկուերորդ.* Վերադարձ նավ
* *Գլուխ տասներեքերորդ.* Հակառակորդները
* *Գլուխ տասնչորսերորդ.* Աղետալի վիճակ
* *Գլուխ տասնհինգերորդ.* Սպիտակ արջերը
* *Գլուխ տասնվեցերորդ.* Եզրափակում

Կերպարներ
---------

* *Օպիկ*
* *Կլերբոտ*
* *Ժան Կորնբուտ*
* *Լուի Կորնբուտ*
* *Կորտրուա*
* *Ժերվիգ*
* *Գրադլին*
* *Հերմինգ*
* *Ջոկ*
* *Մարի*
* *Ֆիդել Միզոն*
* *Պիեռ Նուկե*
* *Պենելան*
* *Ալեն Թուրկետ*
* *Անդրե Վասլինգ*

Պատկերասրահ
-----------

* 
* 
* 
*

Ծանոթագրություններ
------------------

1. ↑  *Bibliographie analytique de toutes les œuvres de Jules Verne*, par Piero Gondolo della Riva. Tome I. Société Jules Verne. 1977.

Աղբյուրներ
----------

՚

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Un hivernage dans les glaces**

* "Eine Überwinterung im Eise" als E-Book in HTML auf zeno.org
* Eine Überwinterung im Eis in *Andreas Fehrmann's Collection Jules Verne*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ձմեռումը սառույցներում» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 185261343 · WorldCat VIAF: 185261343 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * դ
* ք
* խ
Ժյուլ Վեռնի վեպեր |
| --- |
|  |
| 

Հինգ շաբաթ օդապարիկով (1863)
• Նավապետ Հատերասի ճանապարհորդություններն ու արկածները (1864—1866)
• Ուղևորություն դեպի երկրի կենտրոնը (1864)
• Երկրից դեպի Լուսին (1865)
• Նավապետ Գրանտի որդիները (1867—1868)
• Քսան հազար լյո ջրի տակ (1869—1870)
• Լուսնի շուրջը (1869)
• Լողացող քաղաքը (1871)
• Երեք ռուսների և երեք անգլիացիների արկածները Հարավային Աֆրիկայում (1872)
• Մորթիների երկրում (1873)
• Աշխարհի շուրջը 80 օրում (1873)
• Խորհրդավոր կղզին (1875)
• Չենսլեր. ուղևոր Ժ.- Ռ. Կազալլոնի օրագիրը (1875)
• Մարտին Պաս (1875)
• Միխայիլ Ստրոգով (1876)
• Հեկտոր Սերվադակ (1877)
• Սև Հնդկաստան (1877)
• Տասնհինգամյա նավապետը (1878)
• Բեգումի հինգ հարյուր միլիոնը (1879)
• «Բաունտիի» ապստամբները (1879)
• Չինացու ձախորդությունները Չինաստանում (1879)
• Շոգետուն (1880) 
• Ժանգադա (1881)
• Ռոբինզոնների դպրոցը (1882)
• Կանաչ ճառագայթ (1882) 
• Համառ Քերաբան (1883)
• Հարավային աստղ (1884)
• Արշիպելագը կրակի մեջ (1884)
• Մաթիաս Շանդոր (1885)
• Ռոբուր նվաճողը (1886)
• Վիճակախաղի տոմս № 9672 (1886)
• Հյուսիսը Հարավի դեմ (1887)
• Ճանապարհ դեպի Ֆրանսիա (1887)
• Երկու տարի արձակուրդ (1888)
• Անանուն ընտանիք (1889)
• Տակն ի վեր (1889)
• Կասկաբել Կեսար (1890)
• Միսիս Բրանիկան (1891)
• Ամրոցը Կարպատներում (1892)
• Կլադիուս Բոմբառնակ (1892)
• Մանուկը (1893)
• Քեռի Անտիֆերի զարմանահրաշ արկածները (1894)
• Լողացող կղզին (1895)
• Հայրենիքի դրոշը (1896)
• Կլովիս Դարտանդոր (1896)
• Սառցե սֆինքս (1897)
• Սքանչելի Օրինոկոն (1898)
• Տարօրինակ մարդու կտակը (1899)
• Երկրորդ հայրենիք (1900)
• Գյուղը օդում (1901)
• Ժան Մարի Կաբիդուլենի պատմությունները (1901)
• Կիպ եղբայրները (1902)
• Թոշակառուների ճանապարհորդությունը (1903)
• Դրամա Լիֆլանդիայում (1904)
• Աշխարհի տիրակալը (1904)
• Ծովի ներխուժումը (1905)
• Փարոսն աշխարհի ծայրին (1905)
• Ոսկե հրաբուխ (1906)
• Թոմփսոն գործակալությունը և Կ° (1907)
• Մրցարշավ ասուպի հետևից (1908)
• Դանուբի լոցմանը (1908)
• «Ջոնաթանի» նավաբեկյալները (1909)
• Վիլհելմ Շտորիցի գաղտնիքը (1910)
• Բարսակի արշավախմբի անհավանական արկածները (1919)
• Փարիզը 20-րդ դարում (1863 — մերժվել է հրատարակչի կողմից, 1994 — առաջին հրատակչություն) |
|  |
| Պատմվածքներ | Դրամա Մեքսիկայում (1845) • Դրամա օդում (1851) • Վարպետ Զախարիուս (1854) • Ձմեռումը սառույցներում (1855) • Շրջափակումը ճեղքողները (1865) • Որսի տասը ժամերը (1881) • Ժիլ Բրալթար (1886) |
|  |
| Ժյուլ Վեռն և Անդրե Լորի | Խորտակված «Ցինտիայի» ընկեցիկը (1885) |

 |